**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. 2018 թվականի փետրվարի 9-ի Հայաստանի Հանրապետության քաղաքացիական դատավարության օրենսգրքի (այսուհետ՝ Օրենսգիրք) 27-րդ հոդվածում՝

1) 5-րդ մասի երկրորդ նախադասությունից հանել «, և գործի (վերաքննիչ բողոքի) քննությունն սկսվում է սկզբից» բառերը.

2) լրացնել հետևյալ բովանդակությամբ 5.1-ին և 5.2-րդ մասերով.

«5.1. Դատարանի կազմը փոխվելու կամ դատական կազմում փոփոխության դեպքում գործը (վերաքննիչ բողոքը) վարույթ ընդունելու հետ միաժամանակ դատարանը որոշում է կայացնում գործի (վերաքննիչ բողոքի) քննությունը սկզբից սկսելու կամ գործի (վերաքննիչ բողոքի) քննությունն ընդհատման պահից շարունակելու մասին, բացառությամբ առաջին ատյանի դատարանում գործի դատաքննությունն ավարտված լինելու դեպքերի: Գործի դատաքննությունն ավարտված լինելու դեպքում առաջին ատյանի դատարանը գործը վարույթ ընդունելու հետ միաժամանակ որոշում է կայացնում գործի քննությունը սկզբից սկսելու կամ գործը դատաքննության փուլից վերսկսելու մասին:

5.2. Եթե սույն հոդվածով նախատեսված կարգով գործի (վերաքննիչ բողոքի) քննությունը շարունակվում է ընդհատման պահից, սակայն գործի (վերաքննիչ բողոքի) քննության համար սույն օրենսգրքով սահմանված և մնացած ժամկետը պակաս է մեկ ամսից, ապա այդ ժամկետը երկարաձգվում է մեկ ամսով, իսկ եթե տվյալ գործի կամ բողոքի քննության համար սույն օրենսգրքով նախատեսված ժամկետը հավասար է մեկ ամսվա կամ պակաս է մեկ ամսից, ապա` տվյալ գործի կամ բողոքի քննության համար սույն օրենսգրքով նախատեսված ժամկետով:»:

1. Օրենսգրքի 29-րդ հոդվածը լրացնել հետևյալ բովանդակությամբ 11-րդ մասով.

«11. Սույն հոդվածի 10-րդ մասով նախատեսված ինքնաբացարկի հիմքերը բացահայտելու անհրաժեշտության դեպքերում դատարանը դատական նիստի ծանուցագրում նշում է կատարում այդ մասին: Եթե կողմը, ծանուցված լինելով ինքնաբացարկի հիմքերը բացահայտելու նպատակով հրավիրված դատական նիստի մասին, չի ներկայանում դատական նիստին կամ չի ներկայացնում դատական նիստը հետաձգելու վերաբերյալ հիմնավորված միջնորդություն, ապա դատարանը ինքնաբացարկի հիմքերը կողմերին բացահայտում է գրավոր եղանակով: Նշված ծանուցագիրը ստանալու պահից եռօրյա ժամկետում ինքնաբացարկի հիմքերի վերաբերյալ գրավոր դիրքորոշում չներկայացվելու դեպքում ինքնաբացարկը համարվում է կողմի կողմից անտեսված:»:

1. Օրենսգիրքը լրացնել հետևյալ բովանդակությամբ 147.1-ին հոդվածով.

«**Հոդված 147.1. Դատական նիստին դատավարության մասնակիցների ներկայության պարտադիրությունը**

1. Սույն օրենսգրքի 158-րդ հոդվածի 3-րդ մասով, 234.9 հոդվածի 1-ին մասի 1-ին կետով, 247-րդ հոդվածի 1-ին մասի, 300-րդ հոդվածի 1-ին մասի 1-ին կետի, 318-րդ հոդվածի 2.2.-րդ մասով, 323-րդ հոդվածի 2-րդ մասով, 328-րդ հոդվածի 2-րդ մասով, 339-րդ հոդվածի 2-րդ մասով, 343-րդ հոդվածի 2-րդ մասով, 345.4-րդ հոդվածի 2-րդ մասով նախատեսված դեպքերում դատարանը դատավարության մասնակիցներին ուղղված ծանուցագրում նշում է կատարում դատական նիստին մասնակցելու անհրաժեշտության մասին:

2. Եթե դատավարության մասնակիցը, ծանուցված լինելով դատական նիստին ներկայանալու անհրաժեշտության մասին, չի ներկայանում դատական նիստին կամ չի ներկայացնում դատական նիստը հետաձգելու մասին հիմնավորված միջնորդություն, ապա դատարանը դատական նիստին չմասնակցող դատավարության մասնակցի նկատմամբ կիրառում է դատական տուգանք:

3. Դատական տուգանքի կիրառումը դատավարության մասնակցին չի ազատում հաջորդ դատական նիստին ներկայանալու պարտականությունից:»:

1. Օրենսգրքի 153-րդ հոդվածի 1-ին մասը լրացնել հետևյալ բովանդակությամբ 4-րդ կետով.

«4) իրավունքի իրականացման սահմանափակում:»:

1. Օրենսգրքի 155-րդ հոդվածում՝

1) 2-րդ մասի առաջին նախադասությունը շարադրել հետևյալ խմբագրությամբ.

«Դատական տուգանք կիրառելու մասին դատարանի որոշումն ուժի մեջ է մտնում կայացման պահից, և դրա հիման վրա կազմված կատարողական թերթը ուղարկվում է հարկադիր կատարման, եթե սույն օրենսգրքի 155.2-րդ հոդվածով սահմանված ժամկետում դատական տուգանքի չափը նվազեցնելու կամ այն վերացնելու միջնորդություն չի ներկայացվում և դատական տուգանք կիրառելու մասին որոշումն ուժի մեջ մտնելու օրվանից մեկ ամսվա ընթացքում կամովին չի կատարվում:».

2) 3-րդ մասը ուժը կորցրած ճանաչել:

1. Օրենսգիրքը լրացնել հետևյալ բովանդակությամբ 155.1-155.4-րդ հոդվածներով.

«**Հոդված 155.1. Դատական նիստից դուրս դատական տուգանք կիրառելու առանձնահատկությունները**

1. Եթե դատարանը գտնում է, որ դատավարության մասնակիցը դրսևորել է այնպիսի վարքագիծ կամ կատարել է այնպիսի արարք, որը կարող է հանգեցնել դատական տուգանքի կիրառման, ապա այդ անձից պահանջում է գրավոր պարզաբանում վերոնշյալ վարքագծի կամ արարքի վերաբերյալ: Պարզաբանում պահանջելու մասին ծանուցագրում նշվում են այն հանգամանքները, որոնք դատարանի գնահատմամբ կարող են հանգեցնել դատական տուգանքի կիրառման:

2. Գրավոր պարզաբանումը կարող է ներկայացվել պարզաբանում պահանջելու մասին դատարանի ծանուցագիրը ստանալուց հետո հնգօրյա ժամկետում:

3. Գրավոր պարզաբանում ներկայացնելու համար սահմանված ժամկետը լրանալուց հետո 20-օրյա ժամկետում դատարանն առանց դատական նիստ հրավիրելու որոշում է դատական տուգանք կիրառելու հարցը: Դատական տուգանք կիրառելու հիմքերի բացակայության դեպքում նույն ժամկետում դատարանը դատավարության մասնակցին ծանուցում է այդ մասին:

 **Հոդված 155.2. Դատական տուգանքի չափը նվազեցնելը կամ այն վերացնելը**

1. Դատարանը կարող է դատական տուգանքի չափը նվազեցնել կամ այն վերացնել այն անձի կամ նրա ներկայացուցչի միջնորդությամբ, ում նկատմամբ կիրառվել է տուգանքը, բացառությամբ սույն օրենսգրքի 155.3-րդ հոդվածով սահմանված դեպքերի:

2. Դատական տուգանքի չափը նվազեցնելու կամ այն վերացնելու միջնորդությունը կարող է ներկայացվել դատական տուգանք կիրառելու մասին որոշումը ստանալու պահից յոթնօրյա ժամկետում:

3. Դատական տուգանքի չափը նվազեցնելու կամ այն վերացնելու միջնորդությունը լուծվում է առանց դատական նիստ հրավիրելու՝ այն ստանալու օրվանից տասնօրյա ժամկետում:

4. Դատական տուգանքի չափը նվազեցնելու կամ այն վերացնելու միջնորդության քննության արդյունքներով կայացվում է որոշում:

5. Դատական տուգանքի չափը նվազեցնելու կամ այն վերացնելու միջնորդությունը մերժելու մասին առաջին ատյանի դատարանի կամ վերաքննիչ դատարանի որոշումը կարող է բողոքարկվել համապատասխանաբար վերաքննիչ կամ Վճռաբեկ դատարան՝ այն ստանալու պահից յոթնօրյա ժամկետում:

6. Դատական տուգանքի չափը նվազեցնելու կամ այն վերացնելու միջնորդությունը մերժելու մասին դատարանի որոշումն ուժի մեջ է մտնում կայացման պահից, և դրա հիման վրա կազմված կատարողական թերթը ուղարկվում է հարկադիր կատարման, եթե ուժի մեջ մտնելու օրվանից մեկ ամսվա ընթացքում կամովին չի կատարվում: Որոշումը կատարվում է «Դատական ակտերի հարկադիր կատարման մասին» օրենքով սահմանված կարգով:

7. Եթե վերաքննիչ կամ Վճռաբեկ դատարանը վերացնում է դատական տուգանքի չափը նվազեցնելու կամ վերացնելու միջնորդությունը մերժելու մասին որոշումը և վերացնում կամ նվազեցնում է դատական տուգանքը, ապա դատական ակտով լուծում է նաև նախապես վճարված տուգանքի կամ դրա ավել մասի վերադարձի հարցը:

**Հոդված 155.3. Եզրափակիչ դատական ակտով կամ հայցադիմումի ընդունումը մերժելու մասին որոշմամբ դատական տուգանք կիրառելու առանձնահատկությունները**

1. Եթե գործին մասնակցող անձն անբարեխիղճ կերպով անհիմն հայց, վերաքննիչ կամ վճռաբեկ բողոք է ներկայացրել կամ դատավարական այլ վարքագծով չարաշահել է իր իրավունքները և եզրափակիչ դատական ակտով կամ հայցադիմումի ընդունումը մերժելու մասին որոշմամբ հաստատվել է իրավունքի չարաշահման փաստը, ապա դատարանը իրավունքը չարաշահած գործին մասնակցող անձի նկատմամբ կարող է կիրառել դատական տուգանք:

2. Սույն հոդվածի 1-ին մասում նախատեսված դեպքերում դատական տուգանք կիրառելիս համապատասխան դատական ակտի պատճառաբանական մասում նշում է կատարվում դատական տուգանք կիրառելու համար հիմք հանդիսացած հանգամանքների մասին, իսկ եզրափակիչ մասում կատարվում է եզրահանգում՝ դատական տուգանքի կիրառման մասին:

3. Եզրափակիչ դատական ակտով կիրառված դատական տուգանքն ուժի մեջ է մտնում տվյալ եզրափակիչ դատական ակտի համար սահմանված կարգով և ենթակա է բողոքարկման և հարկադիր կատարման եզրափակիչ դատական ակտի համար սահմանված կարգով:

4. Հայցադիմումի ընդունումը մերժելու մասին որոշմամբ կիրառված դատական տուգանքն ուժի մեջ է մտնում և ենթակա է բողոքարկման տվյալ ակտի համար սահմանված կարգով: Այդ որոշման հիման վրա կազմված կատարողական թերթն ուղարկվում է հարկադիր կատարման, եթե ուժի մեջ մտնելու օրվանից մեկ ամսվա ընթացքում կամովին չի կատարվում:

**Հոդված 155.4. Իրավունքի իրականացման սահմանափակում կիրառելու առանձնահատկությունները**

1. Իրավունքի իրականացման սահմանափակումը դատավարության մասնակցի` որոշակի իրավունքների սույն օրենսգրքով սահմանված պարբերաբար չարաշահման դեպքում համապատասխան որոշմամբ դրանց իրականացման համար ժամանակային կամ քանակական պայմանների սահմանումն է:

2. Սույն հոդվածով նախատեսված դատավարական սանկցիան կարող է կիրառվել միայն հետևյալ իրավունքները պարբերաբար չարաշահելու դեպքում․

1) գործի նյութերին ծանոթանալը, դրանց պատճեններ ստանալը, քաղվածքներ, լուսանկարներ, լուսապատճեններ և պատճեններ անելը,

2) բացարկ հայտնելը.

3) ապացույցներ ներկայացնելը,

4) դատավարության մասնակիցներին հարցեր տալը,

5) միջնորդություններ ներկայացնելը,

6) դիրքորոշում ներկայացնելը:

3. Սույն հոդվածով նախատեսված դատավարական սանկցիայի կիրառումը չպետք է բացառի համապատասխան իրավունքի բուն իրացումը:

4. Իրավունքի իրականացման սահմանափակումը դատական նիստում կիրառվելու դեպքում կայացվում է նույն դատական նիստում դատարանի արձանագրային որոշմամբ, որն ուժի մեջ է մտնում հրապարակման պահից, իսկ դատական նիստից դուրս կայացվելու դեպքում՝ առանձին դատական ակտի ձևով:»:

1. Օրենսգրքի 360-րդ հոդվածի 1-ին մասի 4-րդ կետը շարադրել հետևյալ խմբագրությամբ.

«4) այն անձինք, որոնց նկատմամբ առաջին ատյանի դատարանի կողմից կիրառվել է դատական տուգանք՝ դատական տուգանքի չափը նվազեցնելու կամ վերացնելու միջնորդությունը մերժելու մասին որոշման մասով:»:

1. Օրենսգրքի 361-րդ հոդվածի 1-ին մասի 8-րդ կետը շարադրել հետևյալ խմբագրությամբ.

 «8) դատական տուգանքի չափը նվազեցնելու կամ վերացնելու միջնորդությունը մերժելու մասին որոշումը.»:

1. **Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Սույն օրենքը տարածվում է մինչև սույն օրենքն ուժի մեջ մտնելը ներկայացված հայցադիմումների (դիմումների) հիման վրա հարուցված գործերի վրա։

3. Մինչև սույն օրենքն ուժի մեջ մտնելը կիրառված դատական տուգանքների կամ դատական տուգանք կիրառելու մասին միջնորդությունների նկատմամբ կիրառելի են տուգանքի կիրառման կամ միջնորդության ներկայացման պահին գործող նորմերը:

4. Մինչև սույն օրենքն ուժի մեջ մտնելը դատական կազմի կամ դատական կազմում ընդգրկված դատավորի փոփոխության դեպքում կիրառվում են մինչև սույն օրենքն ուժի մեջ մտնելը գործող նորմերը։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

1. 2013 թվականի դեկտեմբերի 5-ի Հայաստանի Հանրապետության վարչական դատավարության օրենսգրքի (այսուհետ՝ Օրենսգիրք) 101-րդ հոդվածի 1-ին մասը լրացնել հետևյալ բովանդակությամբ 4-րդ կետով.

«4) իրավունքի իրականացման սահմանափակում:»:

1. Օրենսգրքի 101.2-րդ հոդվածում՝

1) 2-րդ մասի առաջին նախադասությունը շարադրել հետևյալ խմբագրությամբ.

«Դատական տուգանք կիրառելու մասին դատարանի որոշումն ուժի մեջ է մտնում կայացման պահից, և դրա հիման վրա կազմված կատարողական թերթը ուղարկվում է հարկադիր կատարման, եթե սույն օրենսգրքի 101.4-րդ հոդվածով սահմանված ժամկետում դատական տուգանքի չափը նվազեցնելու կամ այն վերացնելու միջնորդություն չի ներկայացվում և դատական տուգանք կիրառելու մասին որոշումն ուժի մեջ մտնելու օրվանից մեկ ամսվա ընթացքում կամովին չի կատարվում:».

2) 3-րդ մասը ուժը կորցրած ճանաչել:

1. Օրենսգիրքը լրացնել հետևյալ բովանդակությամբ 101.3-101.6-րդ հոդվածներով.

«**Հոդված 101.3. Դատական նիստից դուրս դատական տուգանք կիրառելու առանձնահատկությունները**

1. Եթե դատարանը գտնում է, որ դատավարության մասնակիցը դրսևորել է այնպիսի վարքագիծ կամ կատարել է այնպիսի արարք, որը կարող է հանգեցնել դատական տուգանքի կիրառման, ապա այդ անձից պահանջում է գրավոր պարզաբանում վերոնշյալ վարքագծի կամ արարքի վերաբերյալ: Պարզաբանում պահանջելու մասին ծանուցագրում նշվում են այն հանգամանքները, որոնք դատարանի գնահատմամբ կարող են հանգեցնել դատական տուգանքի կիրառման:

2. Գրավոր պարզաբանումը կարող է ներկայացվել պարզաբանում պահանջելու մասին դատարանի ծանուցագիրը ստանալուց հետո հնգօրյա ժամկետում:

3. Գրավոր պարզաբանում ներկայացնելու համար սահմանված ժամկետը լրանալուց հետո 20-օրյա ժամկետում դատարանն առանց դատական նիստ հրավիրելու որոշում է դատական տուգանք կիրառելու հարցը: Դատական տուգանք կիրառելու հիմքերի բացակայության դեպքում նույն ժամկետում դատարանը դատավարության մասնակցին ծանուցում է այդ մասին:

 **Հոդված 101.4. Դատական տուգանքի չափը նվազեցնելը կամ այն վերացնելը**

1. Դատարանը կարող է դատական տուգանքի չափը նվազեցնել կամ այն վերացնել այն անձի կամ նրա ներկայացուցչի միջնորդությամբ, ում նկատմամբ կիրառվել է տուգանքը, բացառությամբ սույն օրենսգրքի 101.5-րդ հոդվածով սահմանված դեպքերի:

2. Դատական տուգանքի չափը նվազեցնելու կամ այն վերացնելու միջնորդությունը կարող է ներկայացվել դատական տուգանք կիրառելու մասին որոշումը ստանալու պահից յոթնօրյա ժամկետում:

3. Դատական տուգանքի չափը նվազեցնելու կամ այն վերացնելու միջնորդությունը լուծվում է առանց դատական նիստ հրավիրելու՝ այն ստանալու օրվանից տասնօրյա ժամկետում:

4. Դատական տուգանքի չափը նվազեցնելու կամ այն վերացնելու միջնորդության քննության արդյունքներով կայացվում է որոշում:

5. Դատական տուգանքի չափը նվազեցնելու կամ այն վերացնելու միջնորդությունը մերժելու մասին առաջին ատյանի դատարանի կամ վերաքննիչ դատարանի որոշումը կարող է բողոքարկվել համապատասխանաբար վերաքննիչ կամ Վճռաբեկ դատարան՝ այն ստանալու պահից յոթնօրյա ժամկետում:

6. Դատական տուգանքի չափը նվազեցնելու կամ այն վերացնելու միջնորդությունը մերժելու մասին դատարանի որոշումն ուժի մեջ է մտնում կայացման պահից, և դրա հիման վրա կազմված կատարողական թերթը ուղարկվում է հարկադիր կատարման, եթե ուժի մեջ մտնելու օրվանից մեկ ամսվա ընթացքում կամովին չի կատարվում: Որոշումը կատարվում է «Դատական ակտերի հարկադիր կատարման մասին» օրենքով սահմանված կարգով:

7. Դատական տուգանքի չափը նվազեցնելու կամ այն վերացնելու միջնորդությունը մերժելու մասին առաջին ատյանի դատարանի կամ վերաքննիչ դատարանի որոշումը կարող է բողոքարկվել համապատասխանաբար վերաքննիչ կամ Վճռաբեկ դատարան այն ստանալու պահից յոթնօրյա ժամկետում:

8. Եթե վերաքննիչ կամ Վճռաբեկ դատարանը վերացնում է դատական տուգանքի չափը նվազեցնելու կամ վերացնելու միջնորդությունը մերժելու մասին որոշումը և վերացնում կամ նվազեցնում է դատական տուգանքը, ապա դատական ակտով լուծում է նաև նախապես վճարված տուգանքի կամ դրա ավել մասի վերադարձի հարցը:

 **Հոդված 101.5. Գործն ըստ էության լուծող դատական ակտով կամ հայցադիմումի ընդունումը մերժելու մասին որոշմամբ դատական տուգանք կիրառելու առանձնահատկությունները**

1. Եթե դատավարության մասնակիցն անբարեխիղճ կերպով անհիմն հայց, վերաքննիչ կամ վճռաբեկ բողոք է ներկայացրել կամ դատավարական այլ վարքագծով չարաշահել է իր իրավունքները և գործն ըստ էության լուծող դատական ակտով կամ հայցադիմումի ընդունումը մերժելու մասին որոշմամբ հաստատվել է իրավունքի չարաշահման փաստը, ապա դատարանը իրավունքը չարաշահած դատավարության մասնակցի նկատմամբ կարող է կիրառել դատական տուգանք:

2. Սույն հոդվածի 1-ին մասում նախատեսված դեպքերում դատական տուգանք կիրառելիս համապատասխան դատական ակտի պատճառաբանական մասում նշում է կատարվում դատական տուգանք կիրառելու համար հիմք հանդիսացած հանգամանքների մասին, իսկ եզրափակիչ մասում կատարվում է եզրահանգում՝ դատական տուգանքի կիրառման մասին:

3. Գործն ըստ էության լուծող դատական ակտով կիրառված դատական տուգանքն ուժի մեջ է մտնում տվյալ դատական ակտի համար սահմանված կարգով և ենթակա է բողոքարկման և հարկադիր կատարման գործն ըստ էության լուծող դատական ակտի համար սահմանված կարգով:

4. Հայցադիմումի ընդունումը մերժելու մասին որոշմամբ կիրառված դատական տուգանքն ուժի մեջ է մտնում և ենթակա է բողոքարկման տվյալ ակտի համար սահմանված կարգով: Այդ որոշման հիման վրա կազմված կատարողական թերթն ուղարկվում է հարկադիր կատարման, եթե ուժի մեջ մտնելու օրվանից մեկ ամսվա ընթացքում կամովին չի կատարվում:

**Հոդված 101.6. Իրավունքի իրականացման սահմանափակում կիրառելու առանձնահատկությունները**

1. Իրավունքի իրականացման սահմանափակումը դատավարության մասնակցի` որոշակի իրավունքների սույն օրենսգրքով սահմանված պարբերաբար չարաշահման դեպքում համապատասխան որոշմամբ դրանց իրականացման համար ժամանակային կամ քանակական պայմանների սահմանումն է:

2. Սույն հոդվածով նախատեսված դատավարական սանկցիան կարող է կիրառվել միայն հետևյալ իրավունքները պարբերաբար չարաշահելու դեպքում․

1) գործի նյութերին ծանոթանալը, դրանց պատճեններ ստանալը, քաղվածքներ, լուսանկարներ, լուսապատճեններ և պատճեններ անելը,

2) ինքնաբացարկ հայտնելու միջնորդություններ անելը.

3) ապացույցներ ներկայացնելը,

4) հարցեր տալը,

5) միջնորդություններ ներկայացնելը,

6) դիրքորոշում ներկայացնելը:

3. Սույն հոդվածով նախատեսված դատավարական սանկցիայի կիրառումը չպետք է բացառի համապատասխան իրավունքի բուն իրացումը:

4. Իրավունքի իրականացման սահմանափակումը դատական նիստում կիրառվելու դեպքում կայացվում է նույն դատական նիստում դատարանի արձանագրային որոշմամբ, որն ուժի մեջ է մտնում հրապարակման պահից, իսկ դատական նիստից դուրս կայացվելու դեպքում՝ առանձին դատական ակտի ձևով:»:

1. **Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Սույն օրենքը տարածվում է մինչև սույն օրենքն ուժի մեջ մտնելը ներկայացված հայցադիմումների (դիմումների) հիման վրա հարուցված գործերի վրա։

3. Մինչև սույն օրենքն ուժի մեջ մտնելը կիրառված դատական տուգանքների կամ դատական տուգանք կիրառելու մասին միջնորդությունների նկատմամբ կիրառելի են տուգանքի կիրառման կամ միջնորդության ներկայացման պահին գործող նորմերը: